OpenLLM-France/wikimedia huggingface dataset:
# Dipturus laevis

Dipturus laevis és una espècie de peix de la família dels raids i de l'ordre dels raïformes.

## Morfologia

* Els mascles poden assolir 152 cm de longitud total i 18 kg de pes.

## Reproducció

És ovípar i les femelles ponen càpsules d'ous, les quals presenten com unes banyes a la closca.

## Alimentació

Menja mol·luscs bivalves, calamars, crancs, llagostes, gambes, cucs i peixos.

## Hàbitat

És un peix marí, de clima temperat i demersal que viu entre 0–750 m de fondària.

## Distribució geogràfica

Es troba a l'oceà Atlàntic occidental: des del sud del Golf de Sant Llorenç (el Canadà) fins a Carolina del Nord (els Estats Units).

## Costums

És bentònic.

## Observacions

És inofensiu per als humans.

## Referències

* ↑ «Dipturus laevis». Catalogue of Life. (anglès)
* 1 2 3 4 5 6 FishBase (anglès)
* ↑ Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* ↑ Scott, W.B. i M.G. Scott, 1988.

## Enllaços externs

* uBio (anglès)
# Geneseo (Nova York)

Geneseo és una població dels Estats Units a l'estat de Nova York. Segons el cens del Census 2000 tenia 9.654 habitants.

## Demografia

Segons el cens del 2000, Geneseo tenia 9.654 habitants, 2.523 habitatges, i 1.303 famílies. La densitat de població era de 84,8 habitants/km².
Dels 2.523 habitatges en un 23,5% hi vivien nens de menys de 18 anys, en un 41,3% hi vivien parelles casades, en un 0% dones solteres, i en un 48,4% no eren unitats familiars. En el 26% dels habitatges hi vivien persones soles el 9,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 2,92.
Per edats la població es repartia de la següent manera: un 11,9% tenia menys de 18 anys, un 51,3% entre 18 i 24, un 15,2% entre 25 i 44, un 13,2% de 45 a 60 i un 8,5% 65 anys o més.
L'edat mediana era de 22 anys. Per cada 100 dones de 18 o més anys hi havia 68,4 homes.
La renda mediana per habitatge era de 40.660 $ i la renda mediana per família de 62.206 $. Els homes tenien una renda mediana de 42.218 $ mentre que les dones 25.969 $. La renda per capita de la població era de 15.303 $. Entorn del 8,7% de les famílies i el 29,8% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Geneseo». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Geneseo». American Fact Finder. Oficina del Cens dels Estats Units, 12-01-2010.
# Reading (Vermont)

Reading és una població dels Estats Units a l'estat de Vermont. Segons el cens del 2000 tenia 707 habitants.

## Demografia

Segons el cens del 2000, Reading tenia 707 habitants, 286 habitatges, i 203 famílies. La densitat de població era de 6,6 habitants per km².
Dels 286 habitatges en un 29,4% hi vivien nens de menys de 18 anys, en un 59,4% hi vivien parelles casades, en un 8,7% dones solteres, i en un 28,7% no eren unitats familiars. En el 22% dels habitatges hi vivien persones soles el 9,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 2,87.
Per edats la població es repartia de la següent manera: un 24% tenia menys de 18 anys, un 4,5% entre 18 i 24, un 28,1% entre 25 i 44, un 28,4% de 45 a 60 i un 14,9% 65 anys o més.
L'edat mediana era de 41 anys. Per cada 100 dones de 18 o més anys hi havia 92,5 homes.
La renda mediana per habitatge era de 44.306 $ i la renda mediana per família de 48.636 $. Els homes tenien una renda mediana de 32.202 $ mentre que les dones 25.000 $. La renda per capita de la població era de 20.504 $. Entorn del 6,2% de les famílies i el 8,1% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Reading». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Reading». American Fact Finder. Oficina del Cens dels Estats Units, 12-01-2010.
Viccionari
# Els nois de la Nickel (pel·lícula)

Els nois de la Nickel (títol original en anglès, Nickel Boys) és una pel·lícula de drama històric estatunidenca del 2024 basada en la novel·la homònima del 2019 de Colson Whitehead. Va ser dirigida per RaMell Ross, que va escriure el guió amb Joslyn Barnes. Protagonitzada per Ethan Herisse, Brandon Wilson, Hamish Linklater, Fred Hechinger, Daveed Diggs, Jimmie Fails i Aunjanue Ellis-Taylor, la història segueix dos nois afroamericans, Elwood (Herisse) i Turner (Wilson), que són enviats a una escola reformadora abusiva la dècada del 1960 a Florida. La pel·lícula està inspirada en la Dozier School for Boys, una escola reformadora de Florida, ara tancada, coneguda pel seu tracte abusiu als estudiants.
La pel·lícula es va rodar des d'un punt de vista en primera persona, i el rodatge va tenir lloc a Louisiana a finals de 2022. Es va estrenar al 51è Festival de Cinema de Telluride el 30 d'agost de 2024 i va arribar als cinemes de forma limitada el 13 de desembre de 2024. Va ser nomenada una de les 10 millors pel·lícules del 2024 per l'American Film Institute i va rebre nombrosos reconeixements, com ara el premi a la millor fotografia als 40ns premis Independent Spirit, una nominació la millor pel·lícula dramàtica als Globus d'Or i dues nominacions als premis Oscar a la millor pel·lícula i al millor guió adaptat.

## Notes

* ↑ Viquipèdia:Traducció de noms#Cultura > Obres de teatre i pel·lícules: «Les pel·lícules basades en un llibre que ha estat traduït al català, però la pel·lícula encara no, es pot utilitzar el títol del llibre».

## Referències

* ↑ Davis, Clayton. «Telluride Festival Lineup Includes Nickel Boys, The Piano Lesson and Saturday Night With Tributes for Jacques Audiard and Saoirse Ronan». Variety, 29-08-2024. Arxivat de l'original el August 29, 2024. [Consulta: 29 agost 2024].
* ↑ Davis, Clayton. «AFI Awards: 'Anora,' 'Emilia Pérez' and 'Wicked' Among 10 Best Films, Top TV Shows Include 'The Penguin' and 'Shogun'». Variety, 05-12-2024.
* ↑ Henderson, Eric. «See the full list of Oscar nominations for 2025 Academy Awards - CBS News» (en anglès americà). www.cbsnews.com, 23-01-2025. [Consulta: 17 febrer 2025].
# Glens Falls North

Glens Falls North és una concentració de població designada pel cens dels Estats Units a l'estat de Nova York. Segons el cens del 2000 tenia 8.061 habitants.

## Demografia

Segons el cens del 2000, Glens Falls North tenia 8.061 habitants, 3.533 habitatges, i 2.254 famílies. La densitat de població era de 384,7 habitants/km².
Dels 3.533 habitatges en un 27,7% hi vivien nens de menys de 18 anys, en un 51,3% hi vivien parelles casades, en un 9,9% dones solteres, i en un 36,2% no eren unitats familiars. En el 31% dels habitatges hi vivien persones soles el 17,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 2,86.
Per edats la població es repartia de la següent manera: un 22,8% tenia menys de 18 anys, un 6,2% entre 18 i 24, un 25,5% entre 25 i 44, un 26,1% de 45 a 60 i un 19,4% 65 anys o més.
L'edat mediana era de 42 anys. Per cada 100 dones de 18 o més anys hi havia 81,4 homes.
La renda mediana per habitatge era de 42.424 $ i la renda mediana per família de 56.647 $. Els homes tenien una renda mediana de 40.816 $ mentre que les dones 25.388 $. La renda per capita de la població era de 27.460 $. Entorn del 6,3% de les famílies i el 7,1% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Glens Falls North». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 9 agost 2010].
* ↑ «Geographic Comparison Table- Glens Falls North». American Fact Finder. Oficina del Cens dels Estats Units, 12-01-2010.
# Sofia Kosachyova

Sofia Kosachyova és una bombera forestal russa. Va fundar una comunitat professional dedicada a entrenar bombers voluntaris per fer front a la crisi dels grans incendis forestals que està patint Rússia en els darrers anys.

## Carrera professional

Fins a l'any 2010 va ser mestra de cant d'òpera, però una trobada amb un grup de bombers va fer que abandonés la seva carrera professional.
Sofia Kosachyova es va formar com a bombera i va crear una comunitat de voluntaris per fer front al greu problema d'incendis forestals que pateix el seu país. Per ajudar-se en aquesta tasca, ha creat una base de dades en rus amb informació sobre com prevenir i lluitar contra aquests desastres naturals.
Ha ajudat a aturar centenars de focs arreu de Rússia i va col·laborar amb Greenpeace fins que el Kremlin va catalogar aquesta organització com a "indesitjable" i la filiar russa de la ONG va ser desarticulada.

## Reconeixement

L’any 2023 va ser reconeguda per la BBC a la llista anual de 100 dones inspiradores i influents del món.

## Referències

* 1 2 Times, The Moscow. «Russian Feminist Poet, Forest Firefighter Named Among BBC’s Women of 2023» (en anglès), 21-11-2023. [Consulta: 23 gener 2024].
* 1 2 «BBC 100 Women 2023: Who is on the list this year? - BBC News» (en anglès britànic). [Consulta: 23 gener 2024].
* ↑ «BBC 100 Mujeres 2023: ¿quién está en la lista este año? - BBC News Mundo». [Consulta: 23 gener 2024].
# Vanessa Baden

Vanessa Baden (8 de desembre del 1985, Satellite Beach, Florida) és una actriu estatunidenca més coneguda pel seu paper com a Kyra Rockmore en la sèrie de Kenan & Kel. També va participar en la sèrie de televisió Gullah Gullah Island. Va fer un programa de ràdio, Keeping it real with Reverend Al Sharpton. Realment va néixer a Manhattan Beach, Califòrnia, però va créixer a Satellite Beach, Florida, on va començar en anuncis. Va graduar-se a Florida State University, a Tallahassee, Florida, el desembre del 2007 amb un grau en sociologia. El 2004 va guanyar el Florida District Miss Black i el Gold Pageant representant el capítol Iota Delta de la fraternitat Alpha Phi Alpha a la competició regional a Atlanta, Geòrgia.

## Filmografia

* Two Heads Are Better Than None - 2000
* Rosewood - 1997
* Figure It Out - 1997
* Kenan & Kel - 1996-2000
* Ocean - 1996
* Gullah Gullah Island - 1994
* My Brother and Me - 1994

## Referències

* ↑ «Vanessa Baden Kelly of 'Giants' on Millennials Leading the Mental Health Conversation» (en anglès). Rebellious Magazine, 26-02-2018 [Consulta: 15 abril 2018].
* ↑ «Giants Cleans Up at Daytime Emmys, Takes Home Outstanding Lead Actress and Outstanding Supporting Actor» (en anglès americà), 06-05-2019. [Consulta: 31 gener 2021].
* ↑ «THE NATIONAL ACADEMY OF TELEVISION ARTS & SCIENCES ANNOUNCES NOMINATIONS FOR THE 45th ANNUAL DAYTIME EMMY® AWARDS | The Emmy Awards - The National Academy of Television Arts & Sciences» (en anglès americà). Arxivat de l'original el 30 març 2018. [Consulta: 15 abril 2018].
# Mayville (Nova York)

Mayville és una població dels Estats Units a l'estat de Nova York. Segons el cens del 2000 tenia 1.756 habitants.

## Demografia

Segons el cens del 2000, Mayville tenia 1.756 habitants, 686 habitatges, i 399 famílies. La densitat de població era de 337,3 habitants/km².
Dels 686 habitatges en un 27% hi vivien nens de menys de 18 anys, en un 44,9% hi vivien parelles casades, en un 9,5% dones solteres, i en un 41,8% no eren unitats familiars. En el 36,6% dels habitatges hi vivien persones soles el 16,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 2,92.
Per edats la població es repartia de la següent manera: un 21,8% tenia menys de 18 anys, un 10,1% entre 18 i 24, un 29,8% entre 25 i 44, un 22,2% de 45 a 60 i un 16,1% 65 anys o més.
L'edat mediana era de 38 anys. Per cada 100 dones de 18 o més anys hi havia 118,3 homes.
La renda mediana per habitatge era de 32.250 $ i la renda mediana per família de 45.595 $. Els homes tenien una renda mediana de 30.574 $ mentre que les dones 24.028 $. La renda per capita de la població era de 16.561 $. Entorn del 5,5% de les famílies i el 10,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mayville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Mayville». American Fact Finder. Oficina del Cens dels Estats Units, 12-01-2010.
# Platges de Cubelles

Les platges de Cubelles són les platges que conformen el litoral marítim del municipi de Cubelles (Garraf), amb una longitud de 3,3 quilòmetres de platja sorrenca. Limiten al nord-est amb el torrent de Santa Maria, al límit del terme municipal de Vilanova i la Geltrú, que la separa de la platja del Prat de Vilanova, i al sud-oest amb la riera Mas d'en Pedro, al límit del terme municipal de Cunit (Baix Penedès), que la separa de les platges de Cunit. Les platges són abastides de sorra pel riu de Foix, a més dels torrents de Santa Maria, del Cementiri i el de Mas d'en Pedro.
El litoral està repartit en 4 platges (de ponent a llevant): la platja de les Gavines, la platja de les Salines, la platja de la Mota de Sant Pere i la platja Llarga de Cubelles. La platja de les Gavines i de les Salines presenten un cordó dunar més o menys extens protegit amb un abalisament, mentre que la Mota de Sant Pere presenta un cordó dunar molt més prim. La Platja llarga, en un entorn més urbà, no conserva espai dunar. Totes les platges compten amb servei de socors i a més, la platja Llarga i la de la Mota de Sant Pere disposen de serveis de dutxes. Les dues compten amb la distinció de qualitat amb el segell SICTED (Sistema Integral de Qualitat Turística en Destinació) i la platja Llarga també compta amb la Bandera Blava. Per altra banda, en les últimes dècades s'han instal·lat espigons exempts paral·lels a la línia de costa, per evitar l'erosió i la pèrdua de sorra de les platges del municipi. A més, la part de costa de davant de la central tèrmica (desmantellada) es veu interceptada per dics que conformaven el port de la central, actualment anomenat dàrsena de Cubelles. Al fons marí hi ha una praderia de posidònia densa i en bon estat.

## Platges

| Platja | Límits | Longitud |
| Platja de les Gavines | Entre la riera Mas d'en Pedro, al límit de terme de Cunit, i la dàrsena de Cubelles. | 250 m |
| Platja de les Salines | Entre la dàrsena de Cubelles i l'espigó a l'alçada del carrer Mars Mortes. | 450 m |
| Platja de la Mota de Sant Pere | Entre l'espigó a l'alçada del carrer Mars Mortes i la desembocadura del riu Foix. | 1.800 m |
| Platja Llarga de Cubelles | Entre la desembocadura del riu de Foix i el torrent de Santa Maria, al límit de terme de Vilanova i la Geltrú | 580 m |

## Referències

* 1 2 3 «Document I: Pla d'Acció per l'Energia Sostenible i el Clima. Cubelles». Diputació de Barcelona, 18-05-2018.
* ↑ «Mapa topogràfic de Catalunya». Institut Cartogràfic i Geològic de Catalunya.
* ↑ «Cubelles participa en un projecte d’investigació sobre la posidònia al litoral». La Ciutat, 25-08-2023.
# Pilota d'Or 1976

El premi Pilota d'Or 1976, atorgat al millor futbolista europeu de l'any, a criteri d'un panell de periodistes esportius d'arreu dels territoris membres de la UEFA, fou entregat al defensa alemany Franz Beckenbauer el 28 de desembre de 1976. Hi havia 26 votants, procedents d'Àustria, Bèlgica, Bulgària, Txecoslovàquia, Dinamarca, Alemanya Oriental, Anglaterra, Finlàndia, França, Grècia, Hongria, Itàlia, Luxemburg, Països Baixos, Noruega, Polònia, Portugal, República d'Irlanda, Romania, Unió Soviètica , Espanya, Suècia, Suïssa, Turquia, Alemanya Occidental i Iugoslàvia.

## Classificació

| Posició | Nom | Club | Nacionalitat | Punts |
| 1 | Franz Beckenbauer | Bayern de Múnic | RFA | 91 |
| 2 | Rob Rensenbrink | RSC Anderlecht | Països Baixos | 75 |
| 3 | Ivo Viktor | Dukla Praga | Txecoslovàquia | 52 |
| 4 | Kevin Keegan | Liverpool FC | Anglaterra | 32 |
| 5 | Michel Platini | AS Nancy | França | 19 |
| 6 | Anton Ondruš | Slovan Bratislava | Txecoslovàquia | 16 |
| 7 | Johan Cruyff | FC Barcelona | Països Baixos | 12 |
| 7 | Ivan Ćurković | AS Saint-Étienne | Iugoslàvia | 12 |
| 9 | Rainer Bonhof | Borussia M’Gladbach | RFA | 9 |
| 9 | Gerd Müller | Bayern de Múnic | RFA | 9 |
| 9 | Marián Masný | Slovan Bratislava | Txecoslovàquia | 9 |
| 12 | Franco Causio | Juventus FC | Itàlia | 7 |
| 13 | Berti Vogts | Borussia Mönchengladbach | RFA | 6 |
| 14 | Tibor Nyilasi | Ferencvárosi TC | Hongria | 5 |
| 15 | Roberto Bettega | Juventus FC | Itàlia | 4 |
| 15 | Jürgen Croy | Sachsenring Zwickau | RDA | 4 |
| 15 | Dudu Georgescu | Dinamo București | Romania | 4 |
| 15 | Jaroslav Pollák | VSS Košice | Txecoslovàquia | 4 |
| 19 | Oleg Blokhin | Dinamo Kyiv | Unió Soviètica | 3 |
| 19 | Joachim Streich | 1. FC Magdeburg | RDA | 3 |
| 21 | Gérard Janvion | AS Saint-Étienne | França | 2 |
| 21 | Dieter Müller | 1. FC Köln | RFA | 2 |
| 21 | Dominique Rocheteau | AS Saint-Étienne | França | 2 |
| 21 | Santillana | Reial Madrid | Espanya | 2 |
| 21 | Benny Wendt | Tennis Borussia Berlin | Suècia | 2 |
| 26 | Dominique Bathenay | AS Saint-Étienne | França | 1 |
| 26 | Jupp Heynckes | Borussia Mönchengladbach | RFA | 1 |
| 26 | Ali Kemal | Trabzonspor | Turquia | 1 |
| 26 | Dino Zoff | Juventus FC | Itàlia | 1 |

## Referències

* ↑ «Palmarès Ballon d'Or – 1976 - Franz Beckenbauer». France Football, 08-12-2013. [Consulta: 3 juliol 2020].
* ↑ «European Footballer of the Year ("Ballon d'Or") 1976». RSSSF, 01-05-2005. [Consulta: 3 juliol 2020].

## Enllaços externs

* France Football Web oficial
# Thar

El desert de Thar és una extensa regió de desert sorrenc situada al nord-oest de l'Índia i a l'est del Pakistan. Limita el nord-oest amb el riu Sutlej, a l'est amb la serralada Aravalli, al sud amb el pantà d'curs_aigua salada conegut com a Rann del Kachchh, i a l'oest amb la plana del riu Sind. Situat principalment en l'estat de Rajasthan, a l'Índia, el desert de Thar té una longitud al voltant de 805 km i una amplada aproximada de 485 km.
És el setè desert per superfície (200.000 km²). Més que un vertader desert, es tracta de fet d'una extensió d'estepa amb una vegetació molt poc abundant de la qual només les dunes prou extenses n'estan desproveïdes.
Rep menys de 200 mm de precipitació anuals. Les seves ciutats principals són Bikaner i Jaisalmer. Malgrat aquestes condicions de vida extremes, la vida hi és present al desert. Entre els mamífers, hi trobem l'antílop cervicapra, la chinkara o gasela d'Aràbia (Gazella bennettii), el linx caracal (Felis caracal) i la guineu del desert (Vulpes bengalensis). És també el desert més densament poblat del món.
La zona ha esdevingut desèrtica en una època relativament recent, potser entre 2000 aC i el 1500 aC. En aquesta època el riu Ghaggar deixa de ser un curs d'curs_aigua important i es perd al desert.

## Referències

* ↑ «Thar». Gran Enciclopèdia Catalana. [Consulta: 16 juliol 2023].
* ↑ «Thar desert». The Encyclopedia of Earth, 2014. [Consulta: 16 juliol 2023].
* ↑ «Thal». Digital Observatory for Protected Areas (DOPA) Explorer. [Consulta: 16 juliol 2023].
* ↑ Dinerstein, Eric; Olson, David; Joshi, Anup; Vynne, Carly; Burgess, Neil D. «An Ecoregion-Based Approach to Protecting Half the Terrestrial Realm». Bioscience, 67, 6, 01-06-2017, pàg. 534–545. DOI: 10.1093/biosci/bix014. ISSN: 0006-3568. PMC: 5451287. PMID: 28608869.
* ↑ Giosan, Liviu; Clift, Peter D.; Macklin, Mark G.; Fuller, Dorian Q.; Constantinescu, Stefan «Fluvial landscapes of the Harappan civilization». Proceedings of the National Academy of Sciences of the United States of America, 109, 26, 26-06-2012, pàg. E1688–1694. DOI: 10.1073/pnas.1112743109. ISSN: 1091-6490. PMC: 3387054. PMID: 22645375.
* ↑ Singh, Ajit; Thomsen, Kristina J.; Sinha, Rajiv; Buylaert, Jan-Pieter; Carter, Andrew «Counter-intuitive influence of Himalayan river morphodynamics on Indus Civilisation urban settlements» (en anglès). Nature Communications, 8, 1, 28-11-2017, pàg. 1617. DOI: 10.1038/s41467-017-01643-9. ISSN: 2041-1723. PMC: PMC5705636. PMID: 29184098.
# Greenvale

Greenvale és una concentració de població designada pel cens dels Estats Units a l'estat de Nova York. Segons el cens del 2000 tenia 2.231 habitants.

## Demografia

Segons el cens del 2000, Greenvale tenia 2.231 habitants, 362 habitatges, i 254 famílies. La densitat de població era de 3.313,1 habitants per km².
Dels 362 habitatges en un 32,6% hi vivien nens de menys de 18 anys, en un 58,8% hi vivien parelles casades, en un 8,6% dones solteres, i en un 29,8% no eren unitats familiars. En el 24,6% dels habitatges hi vivien persones soles el 10,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,73 i el nombre mitjà de persones que vivien en cada família era de 3,22.
Per edats la població es repartia de la següent manera: un 10% tenia menys de 18 anys, un 55,4% entre 18 i 24, un 16,8% entre 25 i 44, un 11,7% de 45 a 60 i un 6,1% 65 anys o més.
L'edat mediana era de 22 anys. Per cada 100 dones de 18 o més anys hi havia 77,1 homes.
La renda mediana per habitatge era de 59.500 $ i la renda mediana per família de 80.292 $. Els homes tenien una renda mediana de 52.639 $ mentre que les dones 30.000 $. La renda per capita de la població era de 22.009 $. Entorn del 4,3% de les famílies i el 4,4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Greenvale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Greenvale». American Fact Finder. Oficina del Cens dels Estats Units, 12-01-2010.
# Muhammad Abdullaev

Mohammadqodir Abdullaev (uzbek: Muhammadqodir Abdullayev; 15 de novembre de 1973), més conegut com a Muhammad Abdullaev, és un boxador uzbek, ja retirat, que va competir com a professional del 2001 al 2011.
Com a amateur va obtenir medalles d'or en la categoria del pes superlleuger als Jocs Asiàtics de 1998, al Campionat del Món de boxa de 1999 i als Boxa als Jocs Olímpics d'Estiu del 2000. En aquests Jocs fou l'abanderat de l'Uzbekistan en la cerimònia inaugural.
El 2001 va passar al professionalisme, amb un balanç de vint-i-una victòries i quatre derrotes fins al 2011, quan es retirà. El 2005 va lluitar pel títol de pes superlleuger de l'Organització Mundial de Boxa.

## Referències

* 1 2 «Muhammadqodir Abdullaev». boxrec.com.
* ↑ «Olympedia – Mukhammad Kadyr Abdullayev». [Consulta: 10 novembre 2023].
* ↑ «Olympedia – Flagbearers for 2000 Summer Olympics». [Consulta: 10 novembre 2023].

## Enllaços externs

* Registre a Boxing Record